Vesilaitosyhdistys - VVYn ansiomerkit
Numeroitu kultainen ansiomerkki
myönnetään tunnustuksena poikkeuksellisen merkittävästä ja ansiokkaasta toiminnasta vesihuoltoalan kehittämisen hyväksi. Numeroidut ansiomerkit jaetaan yleensä vuosittain valtakunnallisten vesihuoltopäivien yhteydessä.
voidaan hakemuksesta myöntää noin 30 vuoden ansiokkaasta palvelusta tai toiminnasta vesihuoltoalalla.
voidaan hakemuksesta myöntää vähintään 20 vuoden ansiokkaasta palvelusta tai toiminnasta vesihuoltoalalla.
voidaan hakemuksesta myöntää vähintään 10 vuoden ansiokkaasta palvelusta tai toiminnasta vesihuoltoalalla.
Vesilaitosyhdistyksen kultainen, hopeinen ja pronssinen ansiomerkki voidaan myöntää kunkin ansiomerkin edellyttämän vuosimäärän mukaisen kokemuksen saavuttaneelle henkilölle ansiokkaasta toiminnasta joko työsuhteessa tai vesihuoltoalan keskeisissä luottamustehtävissä.
Vesilaitosyhdistyksen ansiomerkit on tarkoitettu annettaviksi vesihuoltoalalla ansioituneille luottamushenkilöille sekä alan asiantuntemusta omaaville viran- ja toimenhaltijoille ja työntekijöille tunnustukseksi pitkäaikaisesta ansiokkaasta toiminnasta vesihuoltolaitoksilla, kunnan, valtion tai alalla toimivan järjestön tai yrityksen palveluksessa sekä huomionosoitukseksi vesihuoltoalan kehittämisen hyväksi tehdystä työstä. Ansiomerkit myöntää hakemuksesta Vesilaitosyhdistyksen hallitus.
Esityksen Vesilaitosyhdistyksen hallitukselle ansiomerkin myöntämisestä voi tehdä vesihuoltolaitoksen, kunnan, kuntayhtymän, valtion viraston, järjestön tai alalla toimivan yrityksen asianomainen toimielin.
Esityksestä tulee käydä ilmi asianomaisen henkilön
käyttönimi etunimistä alleviivattuna,
tehtävänimike tai arvo sekä
ansiomerkin perustelut työkokemuksineen.
Esityksessä on myös mainittava ansiomerkkiin liittyvään kunniakirjaan merkittävä päivämäärä, mikäli sen halutaan poikkeavan hallituksen kokouspäivästä.
Esitys tulisi tehdä mielellään vähintään kuukautta ennen merkin aiottua luovuttamispäivää.
Esitys tehdään Vesilaitosyhdistyksen hallitukselle osoitetulla kirjeellä, jossa on edellä mainitut tiedot.
Numeroitua ansiomerkkiä ei haeta, mutta Vesilaitosyhdistyksen hallitukselle voi tehdä ehdotuksia ansiomerkin saajista.
Vesilaitosyhdistyksen ansiomerkkien myyntihinnat jäsen ei jäsen
kultainen ansiomerkki, (30 vuoden palvelu alalla) 150 € 190 €
hopeinen ansiomerkki, (20 vuoden palvelu alalla) 120 € 160 €
pronssinen ansiomerkki, (10 vuoden palvelu alalla) 90 € 120 €
Hinta sisältää merkin ja kunniakirjan. Ansiomerkeistä ei peritä arvonlisäveroa ja postitus- sekä käsittelykulut sisältyvät hintaan.
Tietoa ansiomerkeistä on koottu ansiomerkkiesitteeseen.
Ansiomerkin saajalle ohjeita merkin käyttöön liittyen.